Auksis
'Auksis' (Malus domestica Borkh) on aed-õunapuu sügis-talisort mis on aretatud Leedus 20 sajandi keskel. Õunad tuleb puust korjata septembris ja panna järelküpsema, alates oktoobrist saavad nad oma õige maitse. Heas hoiukohas säiluvad nad märtsini. Õunad on laiümarad, pika viljavarrega. Põhivärvuselt on need helekollased ja põhivärvust katab vähemalt pooles ulatuses karmiinpuna. Kui aga suvi on olnud soe, siis punane kattevärvus võib levida üle terve õuna. Viljaliha on üsna tihe, mahlane ja magushapu. Õunapuud hakkavad juba varakult vilju kandma ja annavad rohkelt saaki. Puude võra on laiümar ja mitte ülemäära kõrge. Sort on külma- ja haiguskindel.